প্রধান মন্ত্রীনা ইকোনোমিক তাইম্স গ্লোবেল বিজিনেস সম্মিৎতা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি ইকোনোমিক তাইম্স গ্লোবেল বিজিনেস সম্মিৎতা ৱা ঙাংখ্রে। গ্লোবেল বিজিনেস সম্মিৎ ২০২০গী থিমনা ‘কোলাবোরেৎ তু ক্রিয়েৎ:সস্তেনেবল গ্রোথ ইন এ ফ্রেকচর্দ ৱার্ল্দ’নি। মালেম অসিনা মায়োক্নরিবা কোরোনা ভাইরসকী অকিবদা মীৎয়েং থম্লদুনা প্রধান মন্ত্রীনা থিম অসিবু হৌজিক ওইরিবা মতম অসিগীদমক চান্নৈ হায়খি। মহাক্না মসিমসু হায়খি, “ভারত অমসুং মালেম্না অমত্তা ওইনা শিংনরকপা অসি থেংনবা তাই।” প্রধান মন্ত্রীনা হায়খি মদুদি সমাজকী অকক্নবা কাংলুপ অমগী ওইরক্কদবা অনা লায়োং হান্না তাকপনা মীয়ামগী ৱাখল্লোন লেপ্পা মতম অমা লৈরম্মি। হিরম অমা হেক্তদা মখোয়গী মিৎয়েংবু অরোইবা ৱাহৈনি হায়না লৌগনি। মহাক্না হায়খি, “অদুবু তেক্নোলোজীগী দিবেলপমেন্ত অমসুং দিসকোর্সকী ‘দেমোক্রেতাইজেসন’গা লোয়ননা হৌজিক সমাজকী কাংলুপ খুদিংমক্কী ৱাখল্লোনদা ৱারী শানবা হৌরক্লে।” প্রধান মন্ত্রীনা হায়খি, “ঐখোয়না স্তেতসতা অহোংবা পুরকপা পামই অদুবু ঐখোয়গী ক্রিতিক্সনা মসি পামদে।” মহাক্না হায়খি মদুদি রিফ্যুজীগী এদভোকেৎ তৌরম্বা মীওইশিং অদু হৌজিক্তি রিফ্যুজীশিংগী য়াইফনবা শেম্লিবা সি.এ.এ.গী মায়োক্তা লৈরি। সংবিধান্দা থাজবা থম্লিবা মখোয় অদু আর্তিকল ৩৭০ লৌথোকপগী মায়োক্তা লেপ্লি হায়না মহাক্না মখা তাখি। রাম চরিত্র মানসতা পল্লিবা “থবক ওইনা তৌবদগী ধর্মগী মরমদা ঙাংবনা হেন্না লাই” হায়বদুগী খুদম পীরদুনা প্রধান মন্ত্রীনা হায়খি মদুদি সরকারনা সাসন্দা খুদোংচাবদগী হেন্না সাসন্দা অরানবা থবকপু প্রমান তৌবদা থাজবা থম্মি। মহাক্না হায়খি মদুদি সরকারনা অচুম্বা থবক তৌবদা অরানবা থবকপু প্রমান তৌবদী থাজবা থম্মি। মসিগা মরী লৈননা মহাক্না দি.বি.তি., আর.ই.আর.এ. লেজিস্লেসন, আই.বি.সি., মুদ্রা স্কিম, চিফ ওফ দিফেন্স স্তাফকী পোস্ত শেম্বা, জেনরেল ক্লাসকী লাইরবশিংদা রিজার্বেসন চাদা ১০ পীবা অসিগুম্বা সরকারনা লৌখৎলিবা থবকশিং পনখি। প্রধান মন্ত্রীনা ফোংদোকখি মদুদি ২০১৪দগী লৈবাক অসিনা পুক্নিং ইহুলদা তেংবাং পীনবা, থবক-থৌরমদা পুন্না তৌমিন্নবা অমসুং ৱাখল্লোনশিং পুনশিন্নবগা লোয়ননা মাংলোমদা চংশিল্লি। মহাক্না মখা তারদুনা হায়খি, “ঙসিদি, ভারতনা সস্তেনেবল গ্রোথকী মোদেল অমা শেমগৎলি, মদুনা মালেম পুম্বদা কানহল্লি।” মহাক্না হায়ৱেশিং শেমগৎপদা খুমাং চাউশিনবা, রেলৱে ইলেক্ত্রিফিকেসন, এয়ারপোর্তশিংদা কেপাসিতী হেঙ্গৎহনবা, ঐখোয়গী মরুওইবা হিথাংফমশিংদা কার্গো হেন্দলিং হেঙ্গৎপা অমসুং মরুওইবা হিথাংফমশিংদা তর্নঅরাউন্দ মতম হন্থবা অসিনচিংবা হৌখিবা চহী তরুক্তা ফংখিবা থোইদোক হেন্দোকপা এচিবমেন্তশিং পন্দুনা ঙাংখি। প্রধান মন্ত্রীনা হায়খি মদুদি গ্লোবেল ইকোনোমী শোন্থজরবসু হৌখিবা চহী খরদা ভারত মপাঙ্গল হেন্না কনখৎলক্লি। মহাক্না হায়খি মদুদি ভারত মালেমগী ১১শুবা খ্বাইদগী চাউবা ইকোনোমী ওইরম্বদগী হৌজিক ৫শুবা খ্বাইদগী চাউবা ওইদুনা ফিভম ফগৎলক্লি। দোলর ত্রিলিয়ন ৫গী ইকোনোমীগী পান্দম অদু ফংনবা সরকারনা তোঙান-তোঙানবা থাক মরিদা থবক তৌরি হায়না মহাক্না লাউথোকখি। অহানবা – প্রাইবেৎ সেক্তরগা লোয়ননা শম্নবা অনিশুবা – অরানবা য়াওদবা কম্পিতিসন অহুমশুবা – লন-থুম শেমগৎপা অমসুং মরিশুবা – লীরবা আইনশিং মুত্থৎপা প্রধান মন্ত্রীনা মখা তানা হায়খি মদুদি সরকারনা ইনফ্রাস্ত্রকচর সেক্তরদা ইনবেস্ত তৌনবগীদমক লুপা কোতি লাখ ১০০ হেনবগী রোদমেপ অমা শেম শারে অমসুং পব্লিক-প্রাইবেৎ পার্তনরশিপকী থোংদা লৈবাক অসিগী দিবেলপমেন্তকীদমক পাৱরফুল প্রোগ্রেসিব পুশ (পি.পি.পি.)কী লম্বী অমা খল্লে। মহাক্না হায়খি, “সরকারনা প্রাইবেৎ সেক্তরদা ইকোনোমীগী অহেনবা সেক্তরশিং হাংদোক্লে। অরানবা য়াওদবা কম্পিতিসন প্রমোৎ তৌনবা শেঞ্জা-থুমজা অমসুং ক্রোনিজম অকনবা মওংদা থেংনগনি।” সরকারনা সিমপ্লিফিকেসন, রেস্নেলাইজেসন অমসুং ত্রান্সপরেন্সীদা মীৎয়েং থম্লি হায়না প্রধান মন্ত্রীনা অকনবা ৱাফম থমখি। মহাক্না হায়খি মদুদি ঙসিদি ভারত মালেমদা লৈরিবা অচৌবা লৈবাকশিংগী মরক্তা খ্বাইদগী তাবা কোর্পোরেৎ তেক্স লৈরি অমদি চহী ৫ খক্তদা ইজ ওফ দুয়িং বিজিনেস রেঙ্কিংদা রেঙ্ক ৭৭ হায়গৎলে। মহাক্না মখা তাখি, “২০১৯দা, লৈবাক অসিদা দোলর বিলিয়ন ৪৮গী মমল ওইবা ফোরেন দাইরেক্ত ইনবেস্তমেন্ত ইনবেস্ত তৌখি। লৈবাক অসিদা দোলর বিলিয়ন ১৯গী মমল ওইবা প্রাইবেৎ ইক্বিতী অমসুং ভেঞ্চর কেপিতেল ইনবেস্ত তৌখি।” প্রধান মন্ত্রীনা হায়খি মদুদি সরকার অসিনা স্তেলহোল্দর পুম্নমক্কা চাং নাইনা ই-পাউ ফীদবেক লৌরি অমদি থাক খুদিংমক্তা অচৌবা ৱারেপশিং লৌরি। প্রধান মন্ত্রীনা ইন্তরনেস্নেল সোলর এলাইন্স, কোলাইসন ফোর দিজাস্তর রেসিলিয়েন্ত ইনফ্রাস্ত্রকচর অসিনচিংবা ইন্তরনেস্নেল ইন্সতিত্যুসনশিং শেমগৎপদা ভারতকী থৌদাং অদু ফোংদোকখি। প্রধান মন্ত্রীনা হায়খি মদুদি ২১শুবা চহীচা অসি ওইথোকপা য়াবা কয়ানা থল্লি অদুম ওইনমক ঙসি কমন গ্লোবেল কোন্সেনসসকী অৱাৎপা লৈরি। মহাক্না হায়খি মদুদি ভারতনা মালেমগী অহোংবা লাক্লিবা ফিভমগী পরিংদা অচৌবা অহোংবা কয়া অমা পুরক্লি। ভারতকী ফোরেন পোলিসীগী মতাংদা ঙাংলদুনা মহাক্না হায়খি, “হৌখিবদা ভারতনা অরাপ্পা ঙাক্তুনা থম্বদা ন্যুত্রেল ওইরম্মি। অদুম ওইনমক ঙসিদি ভারত ফ্রেন্দশিপ শাগৎপা অমসুং পুন্না চৎমিন্নবদা ন্যুত্রেল ওইরে।”